CELEX: 32018R1911
Language: sk
Date: 2018-11-26 00:00:00
Title: Nariadenie Rady (EÚ) 2018/1911 z 26. novembra 2018, ktorým sa mení nariadenie (EÚ) 2015/1588 o uplatňovaní článkov 107 a 108 Zmluvy o fungovaní Európskej únie na určité kategórie horizontálnej štátnej pomoci (Text s významom pre EHP)

7.12.2018   
               
               
                  SK
               
               
                  Úradný vestník Európskej únie
               
               
                  L 311/8
               
            
         NARIADENIE RADY (EÚ) 2018/1911
         z 26. novembra 2018,
         ktorým sa mení nariadenie (EÚ) 2015/1588 o uplatňovaní článkov 107 a 108 Zmluvy o fungovaní Európskej únie na určité kategórie horizontálnej štátnej pomoci
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 109,
         so zreteľom na návrh Európskej komisie,
         so zreteľom na stanovisko Európskeho parlamentu (1),
         keďže:
         
                     (1)
                  
                  
                     Nariadením Rady (EÚ) 2015/1588 (2) sa Komisia oprávňuje, aby prostredníctvom nariadení vyhlásila, že určité špecifické kategórie pomoci sú zlučiteľné s vnútorným trhom a vyňaté z požiadavky notifikácie podľa článku 108 ods. 3 zmluvy.
                  
               
                     (2)
                  
                  
                     Centrálne riadenými finančnými prostriedkami EÚ, teda finančnými prostriedkami v rámci priameho alebo nepriameho riadenia Únie (okrem finančných prostriedkov v rámci zdieľaného riadenia s členskými štátmi), sa čoraz viac podporujú činnosti v spoločnom záujme EÚ prostredníctvom finančných nástrojov alebo rozpočtových záruk, čím sa významne prispieva k rastu a súdržnosti. Komisia by mala mať možnosť vyhlásiť, že za určitých podmienok je pomoc poskytovaná členskými štátmi, ak sa takáto pomoc poskytuje alebo podporuje z týchto centrálne riadených finančných nástrojov alebo rozpočtových záruk, zlučiteľná s vnútorným trhom a nepodlieha požiadavke notifikácie. Podľa skúseností Komisie takáto pomoc nevedie k významnému narušeniu hospodárskej súťaže, keďže je v súlade s podmienkami, ktoré sa vzťahujú na príslušné finančné nástroje alebo rozpočtové záruky, ako ich implementujú orgány Únie, a možno vymedziť jasné podmienky zlučiteľnosti.
                  
               
                     (3)
                  
                  
                     Podpora Európskej územnej spolupráce je dôležitou prioritou politiky súdržnosti EÚ. Komisia by mala mať možnosť vyhlásiť, že za určitých podmienok je pomoc poskytovaná na projekty Európskej územnej spolupráce zlučiteľná s vnútorným trhom a nepodlieha požiadavke notifikácie. Podľa skúseností Komisie má takáto pomoc iba obmedzený vplyv na hospodársku súťaž a obchod medzi členskými štátmi a je možné vymedziť jasné podmienky zlučiteľnosti.
                  
               
                     (4)
                  
                  
                     Rozsah pôsobnosti nariadenia (EÚ) 2015/1588 by sa preto mal rozšíriť tak, aby zahŕňal tieto kategórie pomoci.
                  
               
                     (5)
                  
                  
                     Nariadenie (EÚ) 2015/1588 by sa preto malo zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            V článku 1 ods. 1 písm. a) nariadenia (EÚ) 2015/1588 sa dopĺňajú tieto body:
            
                        „xv)
                     
                     
                        na financovanie poskytované alebo podporované z centrálne riadených finančných nástrojov alebo rozpočtových záruk EÚ v prípade, ak pomoc spočíva v dodatočnom financovaní poskytovanom zo štátnych zdrojov;
                     
                  
                        xvi)
                     
                     
                        na projekty podporované z programov EÚ v rámci Európskej územnej spolupráce.“
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 26. novembra 2018
            
               
                  Za Radu
               
               
                  predsedníčka
               
               J. BOGNER-STRAUSS
            
         
         
            (1)  Stanovisko zo 14. novembra 2018 (zatiaľ neuverejnené v úradnom vestníku).
         
            (2)  Nariadenie Rady (EÚ) 2015/1588 z 13. júla 2015 o uplatňovaní článkov 107 a 108 Zmluvy o fungovaní Európskej únie na určité kategórie horizontálnej štátnej pomoci (Ú. v. EÚ L 248, 24.9.2015, s. 1).